’n Besoek aan ’n groot Chinese besigheid – China Town by die mall in Parow – het my laat besef dié mense het hul navorsing in Afrika goed gedoen.
Skielik hoef die kinders nie meer ver te loop om ’n pakkie suiker te gaan koop nie. En dit knou tog ons groter winkels.
Ek weet van ’n groot huiswinkel wat as die Mall Shop bekend staan en van ’n kleine met die naam Baba Shop. Dit is alles in ons townships.
Die uitdaging vir werkloses is om die suksesverhaal van die buitelandse informele sakemense of sakesektor te bestudeer en toe te pas. Dis ’n bewese suksesverhaal. Sal ons in die afsienbare toekoms ’n merkbare verandering in dié sektor sien?